Фудбалски савез Чешке, 25. маја је првобитно објавио списак од 25 играча за Европско првенство 2020, које је због пандемије ковида 19 помјерено за 2021. Два дана касније, потврђено је да је Ондреј Кудела суспендован на десет утакмица и у тим је укључен Садилек. За сениорску репрезентацију, дебитовао је 4. јуна 2021, у поразу 4:0 од Италије, у пријатељској утакмици. На првенству, није улазио у игру у групној фази, а Чешка је у првом колу групе Д побиједила Шкотску 2:0, са два гола Патрика Шика, док је у другом колу ремизирала 1:1 против Хрватске. У трећем колу изгубила је 1:0 од Енглеске и прошла је даље са трећег мјеста. У осмини финала, први пут је играо на првенству, ушао је у игру у 90. минуту умјесто Шика, а Чешка је побиједила Холандију 2:0. У четвртфиналу није играо, а Чешка је изгубила 2:1 од Данске.